83. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.309/97/57910 της 27 Ιουν./17  Ιουλ. 1974 (ΦΕΚ Β΄ 708) Περί εκθέσεως υπηρεσιακής ικανότητος εκπαιδευτικών, υπηρετούντων κατ’ απόσπασιν παρά τη Δ/νσει Δημοτικής του ΥΠΕΠΘ. Έχοντες υπ’ όψει: 1)Τας διατάξεις των άρθρ. 36 και 55 του Ν.Δ. 651/1970 «περί οργανώσεως της Γενικής Εκπαιδεύσεως και διοικήσεως του προσωπικού αυτής». 2)Τας υπ’ αριθ. 396.1/113/39076/30.4.74 και Φ. 396.1/147/55702/20.6.74 ημετέρας αποφάσεις «περί εκθέσεως υπηρεσιακής ικανότητος εκπαιδευτικών, υπηρετούντων κατ’ απόσπασιν εις Γραφεία Εκπ/κών Συμβούλων και παρά τη Κεντρική Υπηρεσία του ΥΠΕΠΘ. 3)Τας υπ’ αριθ. Φ.361.271/194/87529/7.9.73, Φ. 362.23/9/87410/73, 23390/7.3.74 και 43947/25.4.74 ημετέρας αποφάσεις «περί αποσπάσεως και αναθέσεως καθηκόντων εις αποσπασθέντας, Νομαρχιακόν Επιθεωρητήν και Επιθεωρητήν παρά τω Τμήματι Προγράμματος και Μελετών και τη Διευθύνσει Δημοτικής», αποφασίζομεν: Ορίζομεν όπως δια τους καθ’ οιονδήποτε τρόπον υπηρετούντας Εκπαιδευτικούς λειτουργούς παρά τη Διευθύνσει Δημοτικής Εκπαιδεύσεως και τω Τμήματι Προγράμματος και Μελετών της Διευθύνσεως Δημοτικής Εκπαιδεύσεως, αρμόδιοι προς αξιολόγησιν δια την σύνταξιν υπηρεσιακών εκθέσεων τυγχάνουν οι αποσπασθέντες Επιθεωρητής και Νομαρχιακός Επιθεωρητής κατά περίπτωσιν και προς γνωμάτευσιν ο Διευθυντής Δημοτικής Εκπαιδεύσεως. Τόσον οι αξιολογούντες, Νομαρχιακός Επιθεωρητής και Επιθεωρητής, όσον και ο γνωματεύων Διευθυντής, θα αξιολογούν και θα γνωματεύουν τους κρινομένους και επί των πέντε ουσιαστικών προσόντων. Αι υπ’ αυτών συντασσόμεναι εκθέσεις των, ως είρηται, εκπαιδευτικών θα καταχωρίζωνται εν τοις ατομικοίς δελτίοις αυτών και θα λαμβάνωνται υπ’ όψιν υπό της υπηρεσίας, ως έχουν. Η παρούσα δημοσιευθήτω δια της Εφημερίδος της Κυβερνήσεως. 